TVD, 19.5.2010


Naslov: Prevent na Mirni zapira proizvodnjo
Napoved za voditelja:

V obratu Preventa na Mirni se 255 zaposlenih ni odločilo za stavko, ampak za dokončanje naročila, čeprav so danes prejeli odločbe in bodo od jutri na čakanju. To jim je že pred časom napovedalo vodstvo Preventa, saj njihovo proizvodnjo selijo v Bosno. Vodstvo je zaposlenim tudi obljubilo, da bodo dobili plačo in ostale dodatke, ki jim pripadajo, prav tako tudi odpravnine, če bo prišlo do odpuščanja. Usoda tega obrata je zdaj v rokah lastnikov, ki se še niso odločili, kaj bodo z njim. 

T- Iz Mirne na Dolenjskem GORAN ROVAN /

X- Snemalec in montažer Tomi Naglič /

V Preventovem obratu na Mirni je danes vseh 255 zaposlenih, kljub temu da so dobili  odločbe za čakanje, dokončalo izdelavo naročenih prevlek za avtosedeže. 
Zakaj se pri vas niste odločili za štrajk?
T- ANDREJA PUGELJ /
X- predstavnica sindikata Prevent Mirna /

»Zato ker je pač danes zadnji delovni dan, delamo še to kar mamo za naredit po planu, od jutri naprej pa gremo na čakanje.«
Na Mirni so torej mirno sprejeli odločitev, da se delo v tem obratu - po besedah vodstva - začasno prekine. Seveda pa se za to ne čutijo odgovorne.
T- ALOJZ GRČAR /
X- zaposlen v Prevent Mirna /
»Delavci absolutno nismo krivi, ne. Ker tle, kar se je začelo ta ribaraj med lastnikom so čedalje večji pritiski hodili na obrate. Pač je prišlo  to, da se fabrka začasno zapre.«
Nekateri med njimi so podobno izkušnjo že doživeli, a so še vedno optimisti.

T- MARIJA POHAR /
X- zaposlena v Prevent Mirna /
»Takrat je bila edina firma, daleč naokoli, ko me niso vprašal kolk si stara, kaj si po poklicu, jaz mam peto stopnjo izobrazbe pa sem sprejela to kar delam tle. Če bi pa zbirala delo, bi lahko bla pa še zdej doma.«
Vodstvo je zaposlenim obljubilo,da bo za ta obrat skušalo poiskati kakšno delo in jim bo izplačalo vse kar jim pripada. 

T- ANDREJA PUGELJ /
X- predstavnica sindikata /

»Obljubil so nam plače še za tekoči mesec, ki smo jih zaslužil, da naj bi bile izplačane 26., odpravnine, 100% nadomestilo za čakanje na domu.«
Seveda pa bo 255 zaposlenih, ki bodo verjetno končali na Zavodu za zaposlovanje, v mirnski dolini težko našlo novo delovno mesto.

